Arinyo ye la evolución de lo latín ARENEUM d'alcuerdo con la fonetica aragonesa y con lo sufixo aragonés -inyo. La parabra arinyo se troba en atras partz d'Aragón. Agustín Ubieto Arteta cita un lugar desapareixito en los Monegros a man de Sesa dito Arinyo, que debe corresponder a la pardina que Antonio Ubieto Arteta situa en Blecua. Bi ha un "Barranco de los Arinyos" afluent de la Cinca a man de Lo Grau. Arinyo ye lo cognato de lo catalán Areny, (como en Arenys de Lledó y en Areny de Noguera, que se castellanizan y s'aragonesizan como Arens y Arén). L'apellito Arinyo ye muito común en lo Baixo Aragón, pero no provién necesariament d'este lugar.